b'\n_START_ARTICLE_\nInnbyggernavn\n_START_PARAGRAPH_\nInnbyggernavn, inkolentnavn eller demonym er betegnelser som brukes p\xc3\xa5 personer fra et bestemt geografisk omr\xc3\xa5de._NEWLINE_Demonymer er ikke faste. I flere omr\xc3\xa5der kan det v\xc3\xa6re to eller flere demonymer som benyttes for samme sted. Det finnes ogs\xc3\xa5 omr\xc3\xa5der som ikke har demonymer, og hvor man i stedet bruker sammenstilling med for eksempel -mann, -kvinne, -bu eller -folk. Betegnelsen Ris\xc3\xb8r-folk eller \xc3\x85krabu er eksempler p\xc3\xa5 dette._NEWLINE_Det er ikke alltid samsvar mellom demonym og kommunenavn. For eksempel blir systrendinger brukt som betegnelse p\xc3\xa5 personer fra Leikanger i Sogn og Fjordane. Betegnelsen stammer fra bygdenavnet Systrond.\n_START_SECTION_\nOrtografi\n_START_PARAGRAPH_\nDemonymer skal ha liten forbokstav. Dersom demonymet er avledet av et stedsnavn med bindestrek eller mellomrom, s\xc3\xa5 faller dette bort. For eksempel brukes betegnelsen newyorker om personer fra New York.'